**INDBYDELSE TIL FORÅRSLEJR**

**MED FDF ODENSE 2 DYRUP**

* Hvornår: Fredag d. 28/3 - søndag d. 30/3 2025
* Hvor: FDF Lejrcenter Vork (Vork Bakker 12, 7100 Vejle)
* Tema: *”Musik skal der til”*
* Pris: 300 kr. (150 kr. for deltagelse lørdag)

Kære FDF’er

Temaet for årets forårsweekend står i musikkens tegn. Vi skal spille, synge, skråle, larme, danse, feste og give den fuld smadder på alle kredsens nye instrumenter. Derudover skal vi hygge, snakke, lege, være ude i naturen, lave bål, spise god mad og være sammen med vores FDF-venner.

**👉For væbnere, seniorvæbnere og seniorer: Glæd jer til årets GIRLS- og BOYS-NIGHT!!**

**Info:**

Deltagelse: Man kan deltage på hele lejren fra fredag til søndag ELLER vælge kun at deltage om lørdagen fra kl. 9-20.

Tidspunkt: Fredag kl.16.30: Vi mødes ved Dyrup Kirke, hvor en bus kører os til Vork

Søndag kl. 11.00\*: Forældre afhenter børnene i Vork i egne biler (vi opfordrer til, at i indbyrdes aftaler samkørsel)

\*) Hvis man vil give en hånd med rengøring til musik søndag, er der mødetid kl. 9.30.

 Lørdags-deltagelse: kl. 9.00-20.00 (man arrangerer selv transport)

Overnatning: Der er sovepladser til alle inden døre i 4-mandsværelser. Væbnere, seniorvæbnere og seniorer kan sove ude i shelter, hvis de vil.

Tilmelding: Senest d. 20. marts via kredsens hjemmeside eller dette link:

 LINK INDSÆTTES

En uges tid før lejren, kommer der et **deltagerbrev pr. e-mail** med pakkeliste og flere informationer.

Har I spørgsmål, kan I kontakte jeres barns leder eller lejr-dirigent: Susanne (tlf. 61668861)



SYNGENDE HILSNER FRA ALLE FDF-LEDERNE i FDF O2 DYRUP